אלעזר משה הורוויץ

רבי אלעזר משה הורוויץ (ב' בתשרי תקע"ח 12 בספטמבר 1817 - ו' באב תר"נ, 23 ביולי 1890). רבה של פינסק, מחבר הספר "אהל משה", והגהות וחידושים שנדפסו בש"ס וילנא.

ביוגרפיה
נולד בצ'ריקוב, פלך מוהילב, לרב צבי הירש הורוויץ בנו של הרב אריה לייב הורוויץ רבה של סטניסלב; ולצערטיל, נכדתו של הרב יהושע צייטלין. בצעירותו למד אצל רבי אריה לייב שפירא מקובנה. נישא לרייזל בתו של הגביר מרדכי מאמאנושטירצנה ועבר לגור בעיירה זו, לאחר ניסיון קצר וכושל לפתוח עסק, נבחר לכהן כרב העיירה. בתקופה זו הרבה להתכתב עם אחיו הרב יהושע הורוויץ, רבה של שקלוב, ועם הרב יום טוב ליפמן בסליאנסקי, מחבר "מלבושי יום טוב".

בשנת תר"כ, בגיל 42, נבחר לרב העיר הגדולה פינסק; בשל המלצתו של רבה הקודם של העיר, רבי מרדכי זקהיים, לפני פטירתו.

בשנת תרמ"ב (1882) לקה בשיתוק. הוא נפטר ביום רביעי ו' באב תר"נ, ה־23 ביולי 1890. ונקבר בפינסק.

אחריו כיהן ברבנות פינסק הרב צבי הירש הכהן וולק.

משפחתו
לרב הורוויץ לא היו בנים, אך בנותיו התפרסמו בחכמתן. אגדות נקשרו בדבר עיסוקן וחידושיהן בהלכה.
חתניו הם:
רבי ברוך אפשטיין, מחבר "תורה תמימה" שהיה נשוי לבתו שיינא.
חתנו בזיווג שני, רבי חיים יהודה ליטווין "העילוי מסאסניץ", מחבר שו"ת שערי דעה;.
רבי יעקב כַּהַן שבנו רבי שמעון כַּהַן הביא לבית הדפוס את ספרו של סבו "אהל משה"; וכן את הספר חקי חיים (על הרמב"ם).
רבי חיים משה טייטלבום ששם אשתו היה מרים.
נכדתו דינה צערטיל בת הרב חיים משה טייטלבוים אשת המקובל הרב אברהם דב ברקוביץ עלו עם משפחתם ירושלימה ונטמן בהר הזיתים.
בין הצאצאים נמנים הגאון הרב יצחק שיינר ראש ישיבת קמניץ בירושלים (נפטר בשנת ה'תשפ"א) והרה"ג משה יהושע לאנדוי תלמיד החזון איש והרב יצחק הכט מח"ס שערי קודש.

ספריו
 - הגהות וחידושים על התלמוד
 - שו"ת

קישורים חיצוניים

הערות שוליים

רבנים ליטאים
רבנים בלארוסים
פינסק: רבנים
פרשני התלמוד
רבנים: אחרונים
מחברי ספרות תורנית
מחברי ספרי שו"ת
מחברים שפירושיהם נדפסו בש"ס וילנא
ילידי 1817
נפטרים ב-1890